Antonov An-2

Antonov An-2 ( NATO-kallenavn: «Colt» ) er et ukrainsk, tidligere sovjetisk, flerbruksfly. I utgangspunktet var flyet utviklet til bruk i landbruket (blant annet som sprøytefly), men det er ellers blitt brukt til en rekke andre formål, her kan nevnes militær personelltransport, ambulanseoppdrag og som skolefly. Prototypen fløy første gang 31. august 1947, og biplanet An-2 ble sett på som arkaisk i Vesten. 

Sitt noe gammeldagse utseende til tross, er An-2 på mange måter et meget moderne fly. Blant annet er vingene utstyrt med slats og elektrisk drevne, dobbeltspaltede flaps. Flyet kan holde seg i luften selv ved så lav hastighet som 55 km/t.

Omkring 5 000 An-2 ble produsert av Antonov. I tillegg ble omkring 1 500 produsert i Kina fra 1957 som Harbin Y-5, og fra 1960 omkring 12 000 i Polen av PZL-Mielec. 

An-2 er ennå i dag brukt i en rekke land verden over, både til militære og sivile formål.

Antonov An-2 i Norge

Antonov An-2 ble i en årrekke brukt til å fly fallskjermhoppere ved Stavanger Lufthavn. Flyhistorisk Museum, Sola har en Antonov An-2 i sitt eie, men den er for tiden lagret i påvente av restaurering.

Foreningen Russian Warbirds of Norway i Skien er i besittelse av en operativ AN-2.

 Spesifikasjoner 

 Dimensjoner PZL-Mielec An-2P Vingespenn 18,18 m Lengde 12,74 m Høyde 6,10 m  Netto vekt 3 450 kg Ytelser  Topphastighet 258 km/t Klatrehastighet 3,5 m/s Maksimal lastet vekt 5 500 kg Rekkevidde 900 km (med en nyttelast på 500 kg)

 Eksterne lenker 

 Wings Palette-fargelegging 
 An2plane.ru (Russian)
 www.aviation.ru
 Antonov-2 walkaround
 www.bush-planes.com 
 A very high resolution panoramic image of an An-2 cockpit
 Walkaround An-2 from Sokolovaya Balka, Ukraine
 Walkaround An-2SKh from Kyrgyz Aviation college
 GenAIRation Antonov 
 A short video of a flight with an Antonov An-2

An-2

Antonov An-002
Antonov An-002
Kategori:Enmotors propelldrevne luftfartøy
Kategori:Biplan
Kategori:Fly fra Koreakrigen